Ինչ վերաբերում է դիմում-բողոքների նկատմամբ կայացվող որոշումներին, ապա, ըստ պաշտոնյայի, միջինը 60/40 հարաբերակցությամբ դրանց ընթացք է տրվում: «Մենք 60 տոկոս դեպքերում միջամտում ենք և միջնորդություն ենք ներկայացնում՝ քննելու ներկայացված բողոքը: 40 տոկոս դեպքերում մերժում ենք, որովհետև տեսնում ենք, որ բավարար հիմքեր չկան ընթացք տալու համար։ Ուզում եմ շեշտել, որ մենք դիմում-բողոքները քննում ենք ըստ էության, տարբեր մասնագետներից բաղկացած մասնագիտացված հանձնաժողով ենք, կարողանում ենք խորամուխ լինել հարցի էության բացահայտման մեջ: Եթե հիմքեր կան բողոքին ընթացք տալու, մենք դա անում ենք, եթե ոչ, դիմողին բացատրում ենք, որ ընդունված որոշումը իրավաչափ է»,-ընդգծեց Գեղամ Հարությունյանը: